Virginia Woolf

Virginia Woolf (døbt Adeline Virginia Alexandra Stephen) (25. januar 1882 i Kensington, London – 28. marts 1941 efter selvmord i Ouse, floden nær Sussex) var en engelsk forfatterinde og feminist. Virginia Woolf betragtes som den vigtigste modernistiske forfatterinde fra det 20. århundrede og en pioner i benyttelsen af bevidsthedsstrøm som fortællingsenhed. Virginia Woolf spillede en afgørende rolle i det litterære miljø i London i mellemkrigstiden – og var et centralt medlem i kunstnergruppen Bloomsbury Group, der bragte engelske forfattere, kunstnere og filosoffer sammen.

Liv og forfatterskab 
Virginia Woolf, der var datter af Leslie Stephen og Julia Duckworth (gift Stephen), blev som >>Virginia Stephen<< gift med forfatteren Leonard Woolf i august 1912. Virginia besluttede sig i en tidlig alder for at blive forfatterinde og udgav sin første roman i en alder af 29 år. De fleste af hendes bøger blev skrevet som >>a stream of consciousness<<, en bevidsthedsstrøm, der inddrager læseren i personkarakternes tanker og følelser. Endvidere benyttede hun sig af poetisk impressionisme og multi-perspektiver. Hendes stil var ganske eksperimenterende og i denne henseende forud for sin tid. Det var hendes emnefelter ligeledes. Virginia Woolf var hjemmegående fuldtidsforfatterinde, selvstændigt tænkende og intelligent, men uden formel uddannelse. Samtidig var hun en betydningsfuld del af den berømte kunstnergruppe Bloomsbury Group. Virginia og Leonard Woolf besluttede hurtigt at leve af deres forfatterskab. De åbnede i 1917 forlaget Hogarth Press, der udgav skrifter af medlemmerne af Bloomsbury Group, russisk litteratur og bøger om psykoanalyse – eksempelvis Sigmund Freud, Ruth Manning-Sanders og Thomas Stearns Eliot. Forlaget afspejlede både deres lidenskabelige interesse for litteratur og fungerede samtidig som en slags terapi for Virginia Woolf. Jævnligt fik hun nervesammenbrud. Det første da hun var 13 år og hendes mor døde. Det andet da hendes far døde. Hendes første selvmordsforsøg var som 22-årig. Der blev taget særligt hensyn til hende, eftersom hun fik hallucinationer under depressionerne. På trods af de store mentale udsving var Virginia Woolf yderst arbejdsom og kunne skrive mange timer ad gangen. Men 2. verdenskrig tog hårdt på hende, eftersom at hun og Leonard mistede nære venner. I dette lys gik hun selv fortabt – og den 28. marts 1941 druknede hun sig i floden Ouse nær deres hjem i landsbyen Rodmell, Sussex.

Virginia Woolf er i nutiden anerkendt som det 20. århundredes vigtigste modernistiske forfatterinde. Hendes bøger gør et dybt indtryk ved første gennemlæsning – og dette indtryk vokser ved et indgående kendskab til dem. Hendes vigtigste bøger er Mrs. Dalloway (1925), To the Lighthouse (1927) og The Waves (1931). Hendes forfatterskab er i udpræget grad påvirket af såvel russisk litteratur som forfatterne Daniel Defoe, Emily Brontë, George Eliot, Leo Tolstoy, Marcel Proust, Anton Tjekhov, Edward Morgan Forster og William Shakespeare.

Trivia 
 Virginia Woolf var søster til kunstmaleren og indretningsarkitekten Vanessa Bell.
 Skuespillerinde Nicole Kidman fik en Oscar for sin rolle som Virginia Woolf i filmen The Hours (2002).
 Virginia Woolf har ingen selvstændig rolle i skuespillet Hvem er bange for Virginia Woolf?

Billedgalleri

Bibliografi 
Romankunst
 The Voyage Out (1915)
 Night and Day (1919)
 Jacob's Room (1922)
 Mrs. Dalloway (1925)
 To the Lighthouse (1927)
 Orlando – A Biography (1928)
 The Waves (1931)
 Flush – A Biography (1933)
 The Years (1937)
 Between the Acts (1941)

Faglitteratur og essays
 A Room of One's Own (1929)
 The London Scene (1931)
 A Letter to a Young Poet (1932)
 Three Guineas (1938)
 The Death of the Moth and Other Essays (1942)
 The Moment and Other Essays (1948)
 The Captain's Death Bed And Other Essays (1950)
 Collected Essays (2009)

Selvbiografiske værker, dagbøger og breve
 A Writer's Diary (1953)
 Moments of Being (1976)
 The Diary of Virginia Woolf (1979)
 The Letters of Virginia Woolf (1975 - 1980)
 The Letters of Vita Sackville-West to Virginia Woolf (1984)
 A Moment's Liberty (1990)
 Paper Darts (1991)

Novellekunst
 Kew Gardens (1919)
 Monday or Tuesday (1921)
 A Haunted House and Other Stories (1943)
 Mrs. Dalloway's Party (1973)
 The Complete Shorter Fiction (1985)
 Carlyle's House and Other Skeches (2003)

Øvrige skrifter
 Modern Fiction (1919)
 Freshwater (1923)
 Nurse Lugton's Golden Thimble (1924)
 The Common Reader (1925)
 The Second Common Reader (1933)
 Roger Fry – A Biography (1940)
 Thoughts on Peace in an Air Raid (1940)
 Granite and Rainbow (1958)

Biografier 
 Bruun, Anne Mette: Orlandos Døtre – En biografi om søstrene Virginia Woolf og Vanessa Bell, Forlaget Bahnhof, Århus 2008.
 Bell, Quentin: Virginia Woolf – A Biography by Quentin Bell, The Hogarth Press, London 1972.

Se også 
 I malstrømmen - et portræt af Virginia Woolf - film fra 1993

Eksterne henvisninger 

 Virginia Woolf på Litteratursiden.dk 
 
 Virginia Woolf  på Leksikon.org 
 International Virginia Woolf Society  
 Virginia Woolf Society 
 Virginia Woolf  på Bibliografi.dk 
 Virginia Woolf på Forfatterweb.dk 
 Portrætter af Virginia Woolf 

Romanforfattere fra England
Feminister fra England
Personer der har begået selvmord
Biografiforfattere fra England
Essayister fra England
Kvindelige forfattere i det 20. århundrede